open-index/open-wikipedia-markdown huggingface dataset:
1933 בספורט

## [[מרוץ אופני כביש|אופניים]]
* טור דה פראנס - ג'ורג' ספיישה ()
* ג'ירו ד'איטליה -אלפרדו בינדה ()

## טניס

### הטניסאיות שזכו בטורנירי ה[[גראנד סלאם (טניס)|גראנד סלאם]]
* אליפות אוסטרליה הפתוחה - ג'ואן הרטיגן ()
* אליפות צרפת הפתוחה - מרגרת סקריבן ()
* ווימבלדון - הלן וילס ()
* אליפות ארצות הברית הפתוחה - הלן ג'ייקובס ()

### הטניסאים שזכו בטורנירי ה[[גראנד סלאם (טניס)|גראנד סלאם]]
* אליפות אוסטרליה הפתוחה - ג'ק קרופורד () 
* אליפות צרפת הפתוחה - ג'ק קרופורד ()
* ווימבלדון - ג'ק קרופורד ()
* אליפות ארצות הברית הפתוחה - פרד פרי ()

### [[גביע דייוויס]]

נבחרת בריטניה () זכתה בגביע לאחר ניצחון 2-3 על נבחרת צרפת ().

## [[כדורגל]]
### כדורגל לפי מדינות

#### [[כדורגל באיטליה|איטליה]]
* יובנטוס זוכה באליפות בפעם השלישית.

#### [[כדורגל באנגליה|אנגליה]]
* ארסנל זוכה באליפות.
* אברטון זוכה בגביע.

#### [[כדורגל בארגנטינה|ארגנטינה]]
* סן לורנסו זוכה באליפות.

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - פלמיירס זכה בתחרות
* אליפות ריו דה ז'ניירו בכדורגל - בוטפוגו ובנגו  זכו באליפות

#### [[כדורגל בגרמניה|גרמניה]]
* פורטונה דיסלדורף זוכה באליפות.

#### [[כדורגל בספרד|ספרד]]
* ריאל מדריד זוכה באליפות 
* אתלטיק בילבאו זוכה בגביע המלך הספרדי

#### ארץ ישראל

* קבוצת מכבי תל אביב זכתה בגביע

### קבוצות שנוסדו
* סנט אטיין - 

## [[כדורסל]]
* ליגת העל האיטלקית בכדורסל -   Ginnastica Roma מרומא זכה באליפות

### קבוצות שנוסדו
* בשיקטש- 

## [[מרוץ מכוניות]]
* מרוצי הגרנד פרי למכוניות 
** צרפת - ג'וזפה קמפרי ()  במכונית מתוצרת מזראטי
** מונקו - אכיל וארזי ()  במכונית מתוצרת בוגאטי
* אינדי 500 - לואיס מאייר () במכונית מתוצרת "מילר"

## [[שחייה תחרותית|שחייה]]
### שיאי עולם

#### שחייניות
* וילי דן אודן ()
3 במאי ברוטרדם, הולנד - שיא עולם חדש במשחה ל-200 מטר חופשי בתוצאה של 2:28.6 דקות 
9 ביולי באנטוורפן, בלגיה - שיא עולם חדש במשחה ל-100 מטר לחופשי בתוצאה של 1:06.0 דקות
* קלייר דניס ()
14 בפברואר באנלי, אדלייד, אוסטרליה הדרומית - שיא עולם חדש במשחה ל-100 מטר חזה בתוצאה של 1:24.6 דקות
* הידקו מאהאטה ()
30 בספטמבר בטוקיו, יפן - שיא עולם חדש במשחה ל-200 מטר חזה בתוצאה של 3:00.4 דקות

#### שחיינים
* שוזו מקינו ()
25 ביוני בטוקיו, יפן - שיא עולם חדש במשחה ל-800 מטר חופשי בתוצאה של 10:08.6 דקות 
14 באוגוסט בטוקיו - שיא עולם חדש במשחה ל-400 מטר חופשי בתוצאה של 4:46.4 דקות 
16 בספטמבר בטוקיו - שיא עולם חדש במשחה ל-800 מטר חופשי בתוצאה של 10:01.2 דקות
* ז'ק קרטונה ()
4 בפברואר בפריז, צרפת - שיא עולם חדש במשחה ל-100 מטר חזה בתוצאה של 1:13.0 דקות 
8 בפברואר פריז - שיא עולם חדש במשחה ל-100 מטר חזה בתוצאה של 1:12.4 דקות 
8 בפברואר פריז - שיא עולם חדש במשחה ל-200 מטר חזה בתוצאה של 2:42.6 דקות

## קישורים חיצוניים

*
גבריל קצרוב

פרופסור **גבריל אילייב קָצָרוֹב** (בבולגרית: **Гаврил Илиев Кацаров**; 4 באוקטובר 1874, קופריבשטיצה, האימפריה העות'מאנית – 1 ביוני 1958, סופיה, הרפובליקה העממית של בולגריה) היה היסטוריון, ארכאולוג ופילולוג בולגרי, מאנשי המחקר הבולטים בבולגריה המודרנית.

## ביוגרפיה
גבריל קצרוב נולד בקופריבשטיצה. ב-1899 רכש תואר דוקטור בהיסטוריה של העת העתיקה באוניברסיטת לייפציג. ב-1901 יצא להתמחות בברלין ובמינכן וב-1906 בממלכת איטליה. עם שובו לבולגריה החל ללמד באוניברסיטת סופיה. ב-1910 זכה לתואר פרופסור באוניברסיטת סופיה. בין 1915 ל-1918 כיהן כדקאן הפקולטה להיסטוריה ובין 1927 ל-1928 כיהן כרקטור האוניברסיטה. בהמשך, כיהן קצרוב כמנהל המוזיאון הארכאולוגי הלאומי של בולגריה. היה חבר האקדמיה למדעים של בולגריה (מ-1909), של רומניה (מ-1936) ושל אוסטריה (מ-1939). לאורך הקריירה ערך קצרוב מחקרים שהתמקדו בהיסטוריה של חבלי תראקיה ומקדוניה וכן בשלטון הקיסרות הרומית בשטחי בולגריה. הוא פרסם מספר רב של ספרים ומאמרים בתחומי התמחותו.

במחקריו ובכתביו עסק גבריל קצרוב גם בתולדות היהודים בבולגריה. בחפירות ארכאולוגיות שנערכו ב-1912 לידי הכפר גיגן נתגלו חורבותיה של העיר הרומית **אוּלְפִּיָה אֶסְקוּס** שהוקמה ב-106 על ידי הקיסר הרומי טראיאנוס. במקום נמצאה מצבה ועליה כיתוב שכלל את הביטוי **ארכי-סינאגוגוס יוספוס**. הכתובת המלאה תורגמה ל"יוסף ראש בית הכנסת ומנהל ראשי, בנו של מקסימיני מפנוניה". קצרוב תארך את המצבה לאמצע המאה ה-2 ובמאמר שהוציא לאור קבע שתולדות יהודי בולגריה קודמות להגעת השבטים הסלאבים לאזור בולגריה. בהמשך, תארך חוקר נוסף את המצבה למאה ה-4. באותה העת, הייתה זו העדות הארכאולוגית הקדומה ביותר להתיישבות יהודים באזור בולגריה (פרובינקיית מואסיה התחתונה של הקיסרות הרומית).

## ראו גם
* גיגן

## קישורים חיצוניים

## הערות שוליים

קטגוריה:היסטוריונים בולגרים
קטגוריה:ארכאולוגים בולגרים
קטגוריה:פילולוגים
קטגוריה:סגל אוניברסיטת סופיה
קטגוריה:בוגרי אוניברסיטת לייפציג
קטגוריה:בולגרים שנולדו ב-1874
קטגוריה:בולגרים שנפטרו ב-1958
Demi Live! Warm Up Tour

**Demi Live! Warm Up Tour** הוא סיבוב ההופעות הראשון שקיימה הזמרת האמריקאית דמי לובאטו החל מקיץ 2008 ועד סוף אותה השנה. הסיבוב נערך בצפון אמריקה ולעיתים מכונה סיבוב ה"האוס אוף בלוז". הוא סווג כסיבוב קידום מכירות אשר נועד לקדם את אלבום אולפן הבכורה שלה "Don't Forget", שיצא לאור לקראת סוף הסיבוב ב-23 בספטמבר. במסגרת ההופעה לובאטו שרה וניגנה, והיא לוותה בלהקתה שמנתה את דרו סטין, קווין מקפרסון, מייק מנינג ודרו טאובנפלד. לאחר הסיבוב היא חברה למסע ההופעות של האחים ג'ונאס "Burnin' Up Tour" שהתקיים במקביל, והופיעה כמופע חימום במספר הופעות במסגרתו, זאת על מנת להמשיך בקידום האלבום.

## רקע
במסגרת האודישן שלה לסרט הטלוויזיה "קאמפ רוק" של דיסני, שהתקיים בין היתר בפני מפיקים בכירים של ערוץ דיסני, דמי לובאטו לא רק קיבלה את התפקיד הראשי כי אם גם הוחתמה באחת מחברות התקליטים של דיסני, הוליווד רקורדס לאחר שהתבלטה בעיניהם ביכולותיה הווקאליות. לאחר שהוחתמה היא החלה לעבוד על האלבום הראשון שלה במקביל לצילומי הסרט, ובהמשך יצאה לסיבוב הופעות זה במטרה לקדם אותו. סיבוב ההופעות נחל הצלחה מועטה עם הכנסות של פחות מ-$8.9 מיליון דולר, והוא אינו הצליח להיכלל אפילו ברשימת 100 סיבובי ההופעות המצליחים ביותר לשנת 2008.

## מהלך ההופעה
ההופעה הייתה פשוטה יחסית ואינה כללה פירוטכניקה או גימיקים מיוחדים, כמו גם לובאטו לא החליפה תלבושות או ירדה מהבמה במשך כל זמן ההופעה. בדומה לרוב ההופעות, נגני הלהקה פתחו את ההופעה עם ג'אם פתיחה של מספר דקות עד לכאשר לובאטו עלתה על הבמה. במהלך ההופעה לובאטו ליוותה את עצמה בשלושה שירים; בשיר **Don't Forget** עם גיטרה חשמלית, בשיר **Two Worlds Collide** עם גיטרה אקוסטית ובשיר **La La Land** עם קלידים. חברי הלהקה ליוו אותה בכלל השירים. מלבד פסקול הסרט "קאמפ רוק" **This Is Me**, כלל השירים איתם הופיעה נכחו באלבום הבכורה שלה "Don't Forget" אותו היא כאמור קידמה במסגרת ההופעות.

## רשימת השירים




**הערות:**
* † השיר הוקלט במקור על ידי אבריל לאבין, שהציעה ללובאטו את השיר. לובאטו החליטה לסרב להצעה, אולם הוא נכלל ברשימת השירים של ההופעה והיא שרה אותו כגרסת כיסוי. השיר הופיע לבסוף באלבום "Sparks Fly" של מירנדה קוסגרוב.

## משתתפים

## תאריכי הופעות
ממוזער|לובאטו באחת ההופעות|250px

## הפצה
אחת ההופעות שנערכה בתיאטרון Blender Theatre at Gramercy שבעיר ניו יורק הופקה על ידי Live Nation Studios, המשתייכת לחברת לייב ניישן אנטרטיינמנט, והופצה במסגרת האלבום "Don't Forget" כבונוס. יתר על כן גרסת די.וי.די של ההופעה הופצה בברזיל.

## קישורים חיצוניים

* Demi Live Warm Up Tour - ההופעה המלאה, באתר יוטיוב

## הערות שוליים

קטגוריה:סיבובי הופעות מ-2008
קטגוריה:סיבובי הופעות של דמי לובאטו
ברזנה (מחוז רובנו)

**ברזנה** (באוקראינית: **Березне**, בפולנית: **Bereźne**, ביידיש: **בערעזנע**) היא עיירה במחוז רובנו שבמערב אוקראינה, על גדת נהר סלוץ', בה התקיימה עד השואה קהילה יהודית גדולה.

התיעוד הראשון לעיירה הוא מאמצע המאה ה-15, עת הועברה לרשות האיחוד הפולני-ליטאי. באמצע המאה ה-16 הוענקו לה זכויות עיר.

העיירה מהווה מרכז של ראיון ברזנה של מחוז רובנו. ראיון החל משנת 1962 כולל גם סוסנובה וסביבתה שקודם לכך היו ראיון נפרד.

## יהודי ברזנה
נראה שיהודים החלו להתיישב בברזנה מעת שקיבלה מעמד עירוני. בפרעות ת"ח ות"ט נרצחו בה כחמישים משפחות יהודיות, והקהילה היהודית במקום השתקמה וגדלה רק במאה ה-19. זרז משמעותי להתפתחות הקהילה בעיירה היה התיישבותו במקום של האדמו"ר יחיאל מיכל הלוי פיצ'ניק, אשר הקים בה את חסידות ברזנה. בקרב שנערך בסמוך לעיירה במהלך המלחמה הפולנית-סובייטית פרעו חיילים פולנים ביהודי המקום.

בין מלחמות העולם פעלו בעיירה בתי ספר מרשת יבנה ומרשת תרבות, וכן ספרייה עברית. כמו כן, בעיירה התקיים ייצוג למפלגות הציוניות השונות, תוך דומיננטיות של הרוויזיוניסטים, ופעלו בה תנועות נוער ציוניות שונות, ואף קיבוץ הכשרה של החלוץ, שמבין בוגריו היו ממייסדי קיבוץ נגבה. בתקופה זו נמנו בעיירה כ-2,400 יהודים, רוב תושביה.

### בשואה
הגרמנים נכנסו לעיירה ביום 6 ביולי 1941. עם כניסתם, ערכו האוקראינים המקומיים מעשי שוד והתעללות בקרב האוכלוסייה היהודית. כמו כן, נאסרו 250 מנכבדי הקהילה, ואלו שוחררו רק לאחר תשלום סכום כופר גבוה. עם כניסתו של הוורמאכט הגרמני לעיירה הציתו חיילים את בתי היהודים על כל תכולתם. 

עד מהרה ציוו הגרמנים על יהודי העיירה לשאת אות עם מגן דוד, והם נלקחו לעבודות כפייה בסביבתה. כ-300 צעירים יהודים מהעיירה נלקחו למחנה עבודה בקוסטופול. לראש היודנרט בעיירה מונה יואל גילברג.

ב-6 באוקטובר 1941 הוכנסו יהודי העיירה לשני גטאות: האחד סגור, והשני, קטן יותר ולבעלי מקצועות, פתוח. בשל הקצבת מזון מזערית לגטאות, שררו בהם תנאי רעב כבדים, לצד תנאי צפיפות דוחקים.

ביוני 1942 הובאו לגטאות שבעיירה יהודים שגורשו מכפרי הסביבה, ומספר יושביהם הגיע לכ-3,000.

ב-25 באוגוסט 1942 כותרו שני הגטאות שבעיירה בידי שוטרי אס אס מיחידות האיינצגרופן הגרמניות ואוקראינים, ויושביהם הובלו לבורות שהוכנו מראש ליד בית העלמין במאלינסק, שם נורו, וחלקם נקברו חיים. יהודים רבים שהצליחו להימלט מהאקציה נתפסו בידי אוקראינים, והוסגרו לגרמנים או נרצחו במקום.

יהודים מהעיירה שהצליחו להסתתר ביערות הסביבה הקימו יחידה פרטיזנית, אשר דאגה לנמלטים נוספים מהאזור, וביצעה פעולות חבלה במסילת הברזל רובנו-סארני. חלק מהיהודים שרדו בשל עזרה משלושה כפרים שהיו מאוכלסים במיעוט הפולני המזורי. 

העיירה שוחררה בידי הצבא האדום ב-9 בינואר 1944. מתושביה היהודים שרדו כ-150 איש.

## קישורים חיצוניים

* 
* 
* ברזנה באתר מרכז מורשת יהדות פולין
* 
* 
* 
* 
* 

קטגוריה:גטאות באוקראינה
קטגוריה:אתרי מרידות יהודים בשואה
קטגוריה:מחוז רובנו: עיירות יהודיות
חריסטו דאנוב

**חריסטו מִילוּשֶב דאנוב** (בבולגרית: **Христо Милушев Данов**; 4 ביולי 1908, פלובדיב, נסיכות בולגריה – 28 בינואר 1999, סופיה, בולגריה) היה היסטוריון ופילולוג בולגרי ומומחה להיסטוריה של תראקיה.

## ביוגרפיה
חריסטו דאנוב נולד בפלובדיב. ב-1932 רכש תואר דוקטור בהיסטוריה של העת העתיקה באוניברסיטת וינה. בהמשך, יצא להתמחות ברומא, נאפולי, פירנצה ופריז. לאחר שובו לבולגריה הועסק במוזיאון הארכאולוגי בסופיה. הוא שירת כמתורגמן בחזית האוקראינית השלישית בשלהי מלחמת העולם השנייה.
ב-1945 זכה לתואר פרופסור ולימד באוניברסיטת סופיה. בין 1960 ל-1976 כיהן כראש מחלקה בפקולטה להיסטוריה שבאוניברסיטה. דאנוב התמחה בהיסטוריה של חבל תראקיה ופרסם עשרות ספרים ומאמרים. כיהן כמנהל מכון המחקר הבולגרי בווינה. בראשית שנות ה-80 של המאה ה-20 היה פרופסור אורח בסורבון ובאוניברסיטת אוקספורד.

מקצת ממחקריו של חריסטו דאנוב עסקו בתולדות יהודי בולגריה. בראשית שנות ה-80 של המאה ה-20 התגלו בעיר העתיקה של פלובדיב שרידי בית כנסת מתקופת הקיסרות הרומית. דאנוב חקר את התגלית ביחד עם הארכאולוגית אלינה קסיאקובה ובמאמר שפרסמו ב-1984, תארכו את חלקו התחתון הקדום יותר של המבנה למאה ה-2 ואת חלקו העליון למאה ה-4. דאנוב ציין, כי המבנה היה גדול ממדים ושימש גם כמרכז כלכלי, ארגוני ותרבותי ליהודי פלובדיב. במאמרו, מציין דאנוב כי בני הקהילה הגיעו בנתיב הסחר מארץ ישראל לקונסטנטינופול ומשם לאדריאנופול ולפלובדיב. במחקרו, טען דאנוב כי בני קהילת פלובדיב היו בעלי מעמד כלכלי וחברתי רמים והוו נדבך חשוב בפעילות המסחר בתראקיה. עדות זו ביחד עם הממצאים הארכאולוגיים שנתגלו ליד גיגן מהווים את הממצא הראשוני הקדום ביותר המעיד על התיישבות יהודים באזור בולגריה.

## ראו גם
* יהדות פלובדיב

## קישורים חיצוניים
* חריסטו דאנוב, באתר WorldCat

## הערות שוליים

קטגוריה:היסטוריונים בולגרים
קטגוריה:פילולוגים
קטגוריה:סגל אוניברסיטת סופיה
קטגוריה:בולגרים שנולדו ב-1908
קטגוריה:נפטרים ב-1999
ברז'ניצה

**ברז'ניצה** (באוקראינית: **Бережниця**, בפולנית: **Bereźnica**) הוא כפר במחוז רובנו שבמערב אוקראינה, כ-20 ק"מ צפונית לסארני, בו התקיימה עד השואה קהילה יהודית גדולה.

היישוב נזכר לראשונה בתחילת המאה ה-17, ובמאה ה-19 השתייך לנפת ווהלין. בשנת 1897 נמנו ביישוב 2,160 יהודים ו- 775 אוקראינים.

## יהודי ברז'ניצה
יהודי הכפר התפרנסו בתחילה ממסחר בעצים ובתוצרת חקלאית, וישבו בו חסידי טריסק וחסידי סטולין. בשנת 1896 הוקמה בכפר ישיבה בידי הרב יואל שורין, "העילוי מפולטבה".

מראשית המאה ה-20, וביתר שאת בין מלחמות העולם, התקיימה בכפר פעילות ציונית, ואף פעל במקום קיבוץ הכשרה של תנועת בית"ר. כמו כן, פעלו בכפר בית ספר עברי ותלמוד תורה. בתקופה זו נמנו ביישוב קרוב ל-1,400 יהודים, רוב תושביו.

[שמאל|ממוזער|250px|[אנדרטה לזכר יהודי ברז'ניצה שנספו בשואה, בבית העלמין בחולון]]
עם כיבוש הכפר בידי הגרמנים בתחילת יולי 1941 ערכו תושבי המקום האוקראינים פוגרום ביהודי המקום, תוך מעשי שוד, התעללות ורצח. הגרמנים מינו ביישוב יודנרט, שנצטווה לספק להם יהודים לעבודות כפייה, ויהודי היישוב רוכזו בגטו.

ב-26 באוגוסט 1942 רוכזו למעלה מאלף היהודים שנותרו בכפר, והוצעדו כ-17 ק"מ עד לסארני. כמחצית מהם נרצחו בדרך, והנותרים הועברו למחנה פולסקה, ושם נרצחו.

באמצע ינואר 1944 שוחרר הכפר בידי הצבא האדום. מקהילת היישוב שרדו את השואה כ-45 איש, מהם שהסתתרו ביערות ומהם שנמלטו לשטחי ברית המועצות.

## קישורים חיצוניים

* ברז'ניצה באתר מרכז מורשת יהדות פולין
* 
* 
* 

קטגוריה:גטאות באוקראינה
קטגוריה:מחוז רובנו: עיירות יהודיות
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
טיילור באטל

**טיילור באטל** (באנגלית: **Talor Battle**; נולד ב-16 בספטמבר 1988) הוא כדורסלן עבר אמריקאי. גובהו 1.83 מ' והוא שיחק בעמדת הרכז.

## ביוגרפיה
באטל נולד בהאריסברג וגדל באולבני. הוא שיחק כדורסל בנבחרת של בית הספר התיכון שלו, וב-2007 החל ללמוד באוניברסיטת המדינה של פנסילבניה ושיחק בנבחרת הכדורסל שלה באזור עשר הגדולות של ליגת ה-NCAA. בעונתו הראשונה בקבוצה העמיד ממוצעים של 10.2 נקודות למשחק ב-30.2 דקות. בעונה השנייה קלע 16.7 נקודות בממוצע למשחק, ב-37.4 דקות, ונבחר לחמישייה הראשונה של הליגה. בעונה השלישית הוביל את קבוצתו בנתוני הקליעה (18.5 נקודות למשחק), הכדורים החוזרים (5.3 במשחק), האסיסטים (4.2 במשחק) והחטיפות (1.1 במשחק), ונבחר לחמישייה השנייה של הליגה. בעונתו האחרונה בפנסילבניה, קלע 20.2 נקודות בממוצע למשחק.
200px|ימין|ממוזער|באטל במדי הפועל תל אביב
לאחר שלא נבחר בדראפט ה-NBA ב-2011, הצטרף לשולה באסקט מליגת העל הצרפתית. לאחר חודשים ספורים עזב את הקבוצה ועבר לטלקום בון מליגת העל הגרמנית בכדורסל. בסוף העונה שיחק במדי לוס אנג'לס קליפרס בליגת הקיץ של ה-NBA, אך לא צורף לשורותיה, ובעונת  הצטרף לאורלנדינה בסקט מהליגה האיטלקית השנייה. בעונת  הצטרף לבלפיוס מונס-אנו מליגת העל הבלגית. בסיום העונה נבחר על ידי מאמני הליגה לשחקן הטוב ביותר בליגה. הוא שיחק במדי בלפיוס גם בעונת , ובסיום העונה הצטרף להפועל תל אביב, שבה שיחק במשך מחצית עונה, ותבע בהצלחה את הקבוצה עקב שחרורו באופן חד צדדי במהלכה. בעונה הבאה עבר לאטומרומו ההונגרית.

## בנבחרת ארצות הברית
באטל שיחק בסגל נבחרת הסטודנטים של ארצות הברית באוניברסיאדה שנערכה בבלגרד ב-2009, וזכה עמה במדליית ארד.

## קישורים חיצוניים

קטגוריה:אמריקאים ילידי פנסילבניה
קטגוריה:כדורסלני אוניברסיטת המדינה של פנסילבניה
קטגוריה:כדורסלני בלפיוס מונס-אנו
קטגוריה:כדורסלני הפועל תל אביב
קטגוריה:כדורסלני טלקום בון
קטגוריה:כדורסלני שולה באסקט
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:אמריקאים שנולדו ב-1988
בריזדוביץ'

**בריזדוביץ**' (באוקראינית: **Березді́вці**, "ברזדיבצי"; בפולנית: **Brzozdowce**, "בז'ודובצה"; ביידיש: **בריזדעוויץ**) הוא כפר במחוז לבוב שבמערב אוקראינה, בו התקיימה עד השואה קהילה יהודית.

התיעוד הראשון ליישוב הוא מראשית המאה ה-15, ובמאה ה-17 הוענקו לו זכויות עיר, אשר ניטלו ממנו מאוחר יותר.

## יהודי בריזדוביץ
בסוף המאה ה-17 התארגנה ביישוב קהילה יהודית מאורגנת, ולה בית כנסת מעץ. במהלך המאה ה-19 גדל היישוב היהודי במקום, אך לקראת סוף המאה הצטמצם בשל הגירה. בשנת 1920 נמנו ביישוב כ-640 יהודים, כשליש מתושביו. בכפר כיהן כאדמו"ר רבי ברוך רובין, משושלת רופשיץ-גלגוב.

בין מלחמות העולם פעלו בכפר ארגונים ציוניים, אשר המרכזי שבהם היה המזרחי. משנת 1924 ועד השואה כיהן כרב הקהילה משה בר שלום יעקב באב"ד.

היישוב היהודי בכפר חוסל במחצית השנייה של שנת 1942, לאחר העברת יהודי המקום הנותרים לגטו שהוקם בבוברקה הסמוכה, ושילוחם להשמדה ממנו.

## קישורים חיצוניים

* בריזדוביץ' באתר מרכז מורשת יהדות פולין
* 
* 

קטגוריה:קהילות יהודיות באוקראינה
קטגוריה:שואת יהודי אוקראינה
קטגוריה:מחוז לבוב: יישובים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
הוגו פון קאטן

**הוגו פון קאטן** (בגרמנית: **Hugo von Kathen**; 27 באוגוסט 1855 – 2 באפריל 1932), היה גנרל גרמני, שפיקד על דיוויזיה, על קורפוס ואחר כך על ארמייה בחזית המערבית ובחזית המזרחית במלחמת העולם הראשונה.

## ביוגרפיה
### תחילת הקריירה
פון קאטן נולד ב-27 באוגוסט 1855 לקרל פון קאטן שהיה ממשפחת אצולה שהייתה במקור משוודיה, והיה בעל אחוזה ומיור בצבא הפרוסי, ולאגנס לבית שומאן, בפרייאנואלדה שהשתייכה לממלכת פרוסיה. ב-1873 התגייס לצבא הגרמני הקיסרי ומילא בו תפקידי פיקוד ומטה, בשנת 1910 מונה למפקד הדיוויזיה ה-9, ובשנת 1912 מונה למושל הצבאי של מיינץ.

### מלחמת העולם הראשונה ואחריתו
עם פרוץ מלחמת העולם הראשונה היה פון קאטן המושל הצבאי של מיינץ, ב-31 באוגוסט 1914 מונה למפקד הדיוויזיה ה-39 והשתתף עימה בקרב ננסי-אפינל, בקרב הראשון על האן, במרוץ אל הים ובקרב איפר הראשון. ב-19 בדצמבר 1914 מונה למפקד קורפוס המילואים ה-23 ופיקד עליו בקרב איפר השני ובקרב על הסום. באביב 1917 הועבר פון קאטן עם הקורפוס בפיקודו לחזית המזרחית ופיקד עליו בקרב ריגה. בסתיו 1917 חזר פון קאטן לחזית המערבית והשתתף בקרב קמברה כחלק מהארמייה השנייה. באביב 1918 השתתף במתקפת האביב, ולאחר מכן בקרב השני על המארן כחלק מהארמייה השביעית. בסתיו השתתף בבלימת מתקפת מאה הימים של מדינות ההסכמה כחלק מהארמייה הראשונה.

ב-31 ביולי 1918 מונה פון קאטן למפקד הארמייה השמינית שהגנה בחופי הים הבלטי, במקום גנרל גינטר פון קירשבאך שעבר לפקד על קבוצת הארמיות קייב, ופיקד על הארמייה עד לסיום המלחמה.

לאחר שביתת הנשק, פיקד פון קאטן על הכוחות הגרמניים במדינות הבלטיות עד אביב 1919, ולאחר מכן פרש לביתו.

פון קאטן נפטר בבאד הונף ב-2 באפריל 1932 והוא בן 77 שנים.

## ראו גם
* הקיסרות הגרמנית במלחמת העולם הראשונה

## קישורים חיצוניים

* Hugo von Kathen na stranici Prussian Machine באנגלית
* Hugo von Kathen na stranici Deutschland14-18.de בגרמנית

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:החזית המזרחית במלחמת העולם הראשונה
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1855
קטגוריה:גרמנים שנפטרו ב-1932
ז'אן וילאר

**ז'אן וילאר** (בצרפתית: **Jean Vilar**, שמו בלידה: **ז'אן לואי קוֹם** *Jean-Louis Côme*,  25 במרץ 1912 – 28 במאי 1971) היה שחקן ובמאי תיאטרון צרפתי.
כשהרגיש מתוסכל ממה שתפס כצמצום אופקים האליטיסטי של אמנות התיאטרון, הקדיש  וילאר את עצמו ליצירת "תיאטרון העם" והוביל מגמת ביזור של הפעילות התיאטרונית בצרפת. הוא הקים שני מוסדות תיאטרוניים רבי-חשיבות:פסטיבל אביניון וגרסה חדשה של "התיאטרון הלאומי העממי" בפריז. וילאר שאף להביא לאולמות התיאטרון קהל רחב ככל האפשר מכל שכבות העם.

## ביוגרפיה
ז'אן וילאר נולד בשם ז'אן-לואי קום בעיר סט במחוז ארו שבדרום צרפת. בשנת 1932 התיישב בפריז. למד פילולוגיה וכן פילוסופיה בקורס של אלן.
וילאר השתלם כשחקן ובמאי תחת הדרכתו של השחקן ובמאי התיאטרון שארל דילן (Dullin) ב"תיאטר דה ל'אטלייה" (Théâtre de l'Atelier), שעל במתו עשה את הופעת הבכורה כשחקן בשנת 1935. לאחר מכן החל משנת 1940, בימי הכיבוש הנאצי, סייר עם להקת שחקנים ברחבי צרפת.
את הקריירה שלו כבמאי עצמאי החל בשנת 1943 בתיאטרון קטן שהקים בפריז, תיאטרון דה פּוֹש מונפרנאס" (כלומר -תיאטרון כיס מונפרנאס). על במה זו העלה, בין השאר, את "דון ז'ואן" מאת מולייר ואת "מחול המוות" מאת סטרינדברג. בשנת 1945 זכה בהצלחה מהדהדת בימויו את המחזה "רצח בקתדרלה" מאת ת"ס אליוט על במת תיאטר די וייה-קולומביה (Théâtre du Vieux-Colombier) של ז'אק קופו.

בשנת 1947 הוא היה המנהל הראשון של הפסטיבל השנתי לתיאטרון באביניון 
התרחשות תרבותית זו קנתה תחת הנהלתו מוניטין בינלאומיים. וילאר העלה במסגרת הפסטיבל יצירות קלאסיות רבות, כמו ריצ'רד השני מאת שייקספיר (1948-1949), "מות דנטון" מאת גאורג ביכנר (1948) ובהצלחה יוצאת דופן, את "הנסיך מהומבורג" מאת היינריך פון קלייסט (1951), האחרון - בהשתתפותו של ז'ראר פיליפ. 
וילאר ניהל את הפסטיבלים באביניון עד יום מותו.

בשנת 1951 קיבל וילאר את ניהול התיאטרון הלאומי העממי TNP בפריז, תפקיד שהמשיך עד שנת 1961.עשה מאמצים רבים להפוך את התיאטרון הזה לתיאטרון עממי במובנו המקורי של תיאטרון הנגיש לכולם. וילאר נקט בדרכים שונות להקל על גישת האנשים חסרי האמצעים להצגות - על ידי מחירי כניסה מוזלים, הסדרי מנוי נוחים, ארוחות זולות לפני ההצגות, מלתחה בחינם, הסעות ודיונים באופן סדיר בפני הקהל. 
ההצגות צוידו בתפאורה פשוטה, אך בתלבושות מגוונות, שימוש רב במוזיקה ובתנועות. וילאר הביא בפני הקהל של ה-TNP מחזות מאת צ'כוב, פירנדלו, היינר קיפהרדט
וברטולט ברכט (אמא קוראז' וילדיה, עלייתו הנמנעת של ארתורו אוי וכו'. הוא עצמו שיחק את התפקידים הראשיים ב"ריצ'רד השני" וב"קמצן." 

בשנת 1969 ביים וילאר בארנה של ורונה את האופרה "דון קרלו" מאת ורדי.

## לקריאה נוספת
שמאל|180px|חזית ארמון האפיפיורים באביניון, שבו מתקיים הפסטיבל הבינלאומי לתיאטרון|ממוזער
* Jean Claude Bardot - *Jean Vilar*. Colin, Paris, 1991 
*Maria Shevtsova, Maria - *Jean Vilar* in *Fifty Key Theatre Directors*, eds Mitter, S., & In Shevtsova, M., Routledge, 2005 
*J.Téphany, & R.Barthes - *Jean Vilar*. Editions de l'Herne, Paris, 1995

## קישורים חיצוניים
 
* 

* 
* 

קטגוריה:שחקני תיאטרון צרפתים
קטגוריה:במאים צרפתים
קטגוריה:צרפתים שנולדו ב-1912
קטגוריה:צרפתים שנפטרו ב-1971
בירקיר ביארנסון

**בירקיר ביארנסון** (באיסלנדית: **Birkir Bjarnason**, נהגה ביארטנסון; נולד ב-27 במאי 1988) הוא כדורגלן עבר איסלנדי.

## קריירת מועדונים
ביארנסון התחיל את הקריירה שלו במועדון כדורגל מקומי באיסלנד ובקיץ  עבר לוויקינג הנורווגית. באותה עונה הוא הבקיע את השער הראשון שלו בקריירה במשחק בליגה נגד האמקאם. מאותו משחק הפך לבורג מרכזי בקבוצה. בעונת  הושאל לבודה/גלימט למשך עונה אחת בה הפך לשחקן משמעותי בקבוצה שסיימה במקום הרביעי. הופעותיו המרשימות משכו את תשומת לבם של אנשי רג'ינה אך בסופו של דבר, ביארנסון חזר לווייקינג.

ב-12 בינואר 2012 חתם ל-5 שנים בסטנדרד לייז' הבלגית. בתום העונה הושאל לפסקארה האיטלקית עם אופציה לרכישת כרטיס השחקן שלו. ב-1 בספטמבר 2012 ערך את הופעת הבכורה שלו בפסקארה בהפסד 0–3 לטורינו. ב-2 בדצמבר 2012 הבקיע את שער הבכורה שלו באיטליה בהפסד 1–5 לנאפולי. בתום העונה רכשה פסקארה את כרטיס השחקן שלו תמורת 900 אלף אירו, אך ביארנסון לא היה מעוניין להמשיך במועדון מפני שירד לסרייה ב'.

בסופו של דבר, את עונת  התחיל בפסקארה וב-2 בספטמבר חתם בסמפדוריה תמורת 1.2 מיליון אירו. בסמפדוריה לא הציחל להשתלב ושיחק רק 14 משחקי ליגה. ב-20 ביוני 2014 חזר ביארנסון לפסקארה ואף מונה לקפטן הקבוצה. ביארנסון היה מהשחקנים המובילים של המועדון באותה עונה עם 12 שערים ב-38 משחקים. בסוף העונה סיימה פסקארה במקום השביעי שהוביל לפלייאוף העלייה לסרייה א', אך פסקארה הפסידה בגמר לבולוניה 1909.

למרות המאמצים של המועדון להשאיר את השחקן בתום העונה, ב-9 ביולי 2015 הוא חתם בפ.צ. בזל השווייצרית. ב-25 בינואר 2017 חתם באסטון וילה מהצ'מפיונשיפ.

ב-17 באוקטובר 2019 חתם באל-ערבי מליגת העל הקטרית. ב-18 בינואר 2020 חזר לאיטליה וחתם בברשה. ב-13 באוגוסט 2021 חתם באדנה דמירספור. ב-31 במרץ 2023 חזר לאחר 11 שנה לויקינג. באוגוסט 2023 חזר לברשה. בספטמבר 2025 פרש ממשחק.

## קריירה בין-לאומית
בצעירותו, ביארנסון שיחק בנבחרות הצעירות של איסלנד. ב-29 במאי 2010 הוא ערך את הופעת הבכורה שלו בנבחרת הבוגרת בניצחון 0–4 נגד . ב-27 במאי 2012 הבקיע את שער הבכורה שלו בנבחרת בהפסד 2–3 ל. במהלך מוקדמות מונדיאל 2014 הפך ביארנסון לשחקן מוביל בנבחרת ואף כבש 3 שערים. הוא גם היה שותף להעפלה ההיסטורית של הנבחרת ליורו 2016 לראשונה בתולדותיה.

## קישורים חיצוניים

קטגוריה:כדורגלנים איסלנדים
קטגוריה:קשרי כדורגל איסלנדים
קטגוריה:כדורגלני ויקינג
קטגוריה:כדורגלני בודה/גלימט
קטגוריה:כדורגלני סטנדרד לייז'
קטגוריה:כדורגלני פסקארה
קטגוריה:כדורגלני סמפדוריה
קטגוריה:כדורגלני פ.צ. בזל
קטגוריה:כדורגלני אסטון וילה
קטגוריה:כדורגלני אל-ערבי (קטר)
קטגוריה:כדורגלני אדנה דמירספור
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:איסלנדים שנולדו ב-1988
קטגוריה:כדורגלני ברשה
סאן צ'יאנג

**סאן צ'יאנג** (נולד ב-15 בינואר 1982) הוא כדורגלן עבר סיני ששיחק בעמדת המגן השמאלי.

## קריירת מועדונים
סאן התחיל את הקריירה שלו בקבוצת הנערים של שאנגחאי קבל 02 מהליגה השלישית. בשנת  הצטרף לשאנגחאי שנחווה אלייה הצטרף עם אחיו התאום סאן ג'י. עד מהרה הצליחו השתיים לבסס את מעמדם בקבוצה ואף זכו עימה באליפות בעונת  בינואר  הושאל לפ.ס.וו. איינדהובן ההולנדית עד לסיום העונה עם אופציה לרכישת כרטיס השחקן שלו ל-3 שנים. ב-17 בפברואר 2007 ערך את הופעת הבכורה שלו במדי איינדהובן במשחק הליגה נגד הראקלס אלמלו וכך הפך לכדורגלן הסיני הראשון בליגה ההולנדית. למרות זאת, סאן לא הצליח להשתלב בהרכב של המועדון ובתום העונה בליגה ההולנדית חזר לשאנגחאי. ב-1 ביולי 2008 הושאל לאוסטריה וינה לעונה אחת עם אופציה לעונה נוספת ובכך הפך לכדורגלן הסיני הראשון בליגת העל האוסטרית.

ב-28 באפריל 2010 סאן הודיע כי הוא חתם ל-5 שנים בגואנגג'ואו אוורגראנד מהליגה הסינית השנייה. ב-21 ביולי 2010 ערך את הופעת הבכורה שלו במדי גואנגג'ואו בניצחון 0-10 נגד נאנג'ינג יויו. ב-18 בספטמבר 2010 הבקיע את שער הבכורה שלו במועדון בניצחון 1-2 נגד ינביאן. בתום העונה עלה עם המועדון לליגה הראשונה והיה שותף לאליפויות ב-4 השנים שלאחר מכן ואף לזכייה ההיסטורית של המועדון בליגת האלופות האסיאתית בשנת .

ב-5 בינואר 2015 עבר לשאנגחאי SIPG. בסיום עונת  שוחרר מהמועדון ומאז משחק בקבוצת המילואים שלו.

## קריירה בינלאומית
בשנת  ערך סאן את הופעת הבכורה שלו בנבחרת סין. הוא השתתף עם הנבחרת גם בגביע אסיה בכדורגל 2004 וגביע אסיה בכדורגל 2007. ב-19 ביוני 2005 הבקיע את שער הבכורה שלו בנבחרת בתיקו 2-2 נגד .

## תארים
; שאנגחאי שנחווה
*הסופר קאפ הסיני: 

; פ.ס.וו. איינדהובן
*אליפות הולנד: 

; גואנגג'ואו אוורגראנד
*הליגה הסינית השנייה: 
*אליפות סין: , , , 
*גביע ה-FA הסיני: 
*הסופר קאפ הסיני: 
*ליגת האלופות האסיאתית: 

; נבחרת סין
*אליפות מזרח אסיה בכדורגל: , 

; אישיים
*נבחרי העונה בליגה הסינית: , 
*נבחרת החלומות של ליגת האלופות: 

## קישורים חיצוניים

## הערות שוליים

קטגוריה:כדורגלנים סינים
קטגוריה:מגני כדורגל סינים
קטגוריה:כדורגלני שאנגחאי שנחווה
קטגוריה:שאנגחאי: אישים
קטגוריה:כדורגלני פ.ס.וו. איינדהובן
קטגוריה:כדורגלני אוסטריה וינה
קטגוריה:כדורגלני גואנגג'ואו
קטגוריה:כדורגלני שאנגחאי פורט
קטגוריה:כדורגלני נבחרת סין
קטגוריה:ספורטאים זרים באוסטריה
קטגוריה:ספורטאים זרים בהולנד
קטגוריה:כדורגלני גביע אסיה 2004
קטגוריה:כדורגלני גביע אסיה 2007
קטגוריה:סינים שנולדו ב-1982
קטסיביוס

ממוזער|שעון המים של קטסיביוס
**קטסיביוס** (ביוונית: **Κτησίβιος**; 285–222 לפני הספירה) היה ממציא ומתמטיקאי יווני באלכסנדריה שבמצרים התלמאית. הוא כתב את המסות הראשונות על חקר אוויר דחוס ושימושיו במשאבות (ואפילו בתותח). קטסיביוס ידוע כממציאו של ההידראולוס, עוגב שבו לחץ האוויר נשמר בעזרת מים, והוא כלי המקלדת המוקדם ביותר המוכר. כתביו, בשילוב עם עבודתו על מכניקת המוצק "על פנאומטיקה", העניקו לו את התואר "אבי הפנאומטיקה". אף אחת מעבודותיו הכתובות לא שרדה, כולל "מזכרות", אוסף של מחקריו שצוטט על ידי אתנאיוס.

## קישורים חיצוניים

* 

קטגוריה:מתמטיקאים מיוון העתיקה
קטגוריה:אישים שחיו במאה ה-3 לפנה"ס
דוד לימברסקי

**דוד לימברסקי** (בצ'כית: **David Limberský**; נולד ב-6 באוקטובר 1983) הוא כדורגלן עבר צ'כי ששיחק בעמדת המגן השמאלי.

## קריירה
לימברסקי התחיל את הקריירה שלו במחלקת הנוער של ויקטוריה פלזן. כבר בגיל צעיר הציג יכולות גבוהות ובשנת  מודנה השאילה את השחקן. בדצמבר  הוא עבר לטוטנהאם הוטספר עד לסיום העונה כשחקן מושאל מוויקטוריה פלזן, במדיה לא ראה ולו דקת משחק אחת בליגה ובתום העונה חזר לוויקטוריה פלזן. בקיץ  חתם בספרטה פראג בה שיחק עונה אחת שבסיומה חזר לפלזן.

בקיץ , לימברסקי חתם בג'יסקרה דומז'ליצה. בינואר 2024 הודיע על פרישה ממשחק.

### נבחרת
בצעירותו שיחק לימברסקי באליפות העולם בכדורגל עד גיל 19. באליפות עצמה הבקיע שני שערים במשחקים נגד  ו בהתאמה. ב-5 ביוני 2009 ערך את הופעת הבכורה שלו בנבחרת הבוגרת בניצחון 0-1 נגד . לימברסקי נכלל בסגל הנבחרת לקראת יורו 2012. ב-6 בספטמבר 2015 הבקיע את שער הבכורה שלו בנבחרת בניצחון 1-2 נגד  במסגרת מוקדמות יורו 2016.

## קישורים חיצוניים

קטגוריה:כדורגלנים צ'כים
קטגוריה:מגני כדורגל צ'כים
קטגוריה:פלזן: כדורגלנים
קטגוריה:כדורגלני ויקטוריה פלזן
קטגוריה:כדורגלני מודנה
קטגוריה:כדורגלני טוטנהאם הוטספר
קטגוריה:כדורגלני ספרטה פראג
קטגוריה:כדורגלני נבחרת צ'כיה
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים צ'כים באיטליה
קטגוריה:ספורטאים זרים באנגליה
קטגוריה:צ'כים שנולדו ב-1983
ונציסלב חריסטוב

**ונציסלב חריסטוב** (בבולגרית: **Венцислав Христов**; נולד ב-9 בנובמבר 1988) הוא כדורגלן בולגרי המשחק בעמדת החלוץ.

## קריירה
חריסטוב התחיל את הקריירה שלו במחלקת הנוער של לוקומוטיב סופיה. כאשר עבר את גיל הנוער, עבר לספורטיסט סבוגה מהליגה הבולגרית השנייה. בין היתר שיחק גם בנסבר, מונטנה. ב-15 ביוני 2011 חתם בצ'רנומורץ בורגס. ב-6 באוגוסט 2011 ערך את הופעת הבכורה שלו בה גם הבקיע את שער הבכורה שלו במועדון שהיה גם שער ניצחון במשחק נגד קליאקרה קווארנה.

בינואר  סיים את חוזהו בבורגס והוא חתם בברואה סטארה זאגורה. ב-2 במרץ הוא ערך את הופעת הבכורה שלו בתיקו 0-0 נגד בוטב וראצה. כעבור שבועיים הוא הבקיע את שער הבכורה שלו בברואה בניצחון 0-2 נגד אטאר 1924. ב-10 ביולי 2013 זכה עם המועדון בסופר קאפ הבולגרי. בינואר  נקשר שמו של חריסטוב לצסק"א סופיה, אך בסופו של דבר הוא הושאל למטאלורג דונייצק עד לסיום העונה. ב-29 במרץ 2014 ערך את הופעת הבכורה שלו בהפסד 3-1 לווהלין לוצק. בתום העונה חזר לברואה. ב-13 בספטמבר 2014 הבקיע את השלושער הראשון בקריירה שלו בניצחון 0-4 נגד לוקומוטיב פלובדיב.

ב-23 בינואר 2015 חתם ברייקה הקרואטית לשנתיים וחצי. ב-8 ביולי 2015 הושאל לסקנדרבו קורצ'ה האלבנית עימה עלה לשלב הבתים של הליגה האירופית.

ב-5 באוגוסט 2017 חתם בסק"א חברובסק מליגת העל הרוסית.

בספטמבר , חריסטוב חתם בסלביה סטפיה ובמהלך העונה שוחרר ממנה.

במרץ , חריסטוב חזר לנפטוצ'ימיק בורגס.

## קריירה בינלאומית
ב-15 באוקטובר 2013 חריסטוב ערך את הופעת הבכורה שלו בנבחרת בולגריה נגד . ב-9 באוקטובר 2014 הבקיע את שער הבכורה שלו בנבחרת בהפסד 2-1 ל.

## קישורים חיצוניים

קטגוריה:כדורגלנים בולגרים
קטגוריה:חלוצי כדורגל בולגרים
קטגוריה:סופיה: כדורגלנים
קטגוריה:כדורגלני לוקומוטיב סופיה
קטגוריה:כדורגלני מונטנה
קטגוריה:כדורגלני צ'רנומורץ בורגס
קטגוריה:כדורגלני ברואה סטארה זאגורה
קטגוריה:כדורגלני מטאלורג דונצק
קטגוריה:כדורגלני רייקה
קטגוריה:כדורגלני סקנדרבו קורצ'ה
קטגוריה:כדורגלני לבסקי סופיה
קטגוריה:כדורגלני נפטוצ'ימיק בורגס
קטגוריה:כדורגלני סק"א חברובסק
קטגוריה:כדורגלני ארדה קרדז'אלי
קטגוריה:כדורגלני קונקורדיה קיאז'נה
קטגוריה:כדורגלני סלביה סופיה
קטגוריה:כדורגלני נבחרת בולגריה
קטגוריה:בולגרים שנולדו ב-1988
סרחיו גארסיה

**סרחיו גארסיה דה לה פואנטה** (בספרדית: **Sergio García de la Fuente**; נולד ב-9 ביוני 1983) הוא כדורגלן עבר ספרדי ששיחק בעמדת החלוץ.

## קריירה
גארסיה התחיל את הקריירה שלו במחלקת הנוער של ברצלונה ושיחק בשתי קבוצות המילואים של המועדון. הוא ערך את הופעת הבכורה שלו בקבוצה הראשונה ב-3 בספטמבר 2003 בתיקו 1-1 בבית נגד סביליה. בשנת  הושאל ללבאנטה על מנת לצבור דקות משחק. לאחר שבתום העונה ירדה לבאנטה לליגה השנייה, גארסיה חתם בריאל סרגוסה. לאחר שסרגוסה ירדה לליגה השנייה בתום עונת  הוא עורר עניין רב בקרב קבוצות הפרמייר ליג. ב-1 בספטמבר 2008 חתם בריאל בטיס תמורת 10 מיליון אירו. ב-7 בפברואר 2009 כבש את שער הניצחון בדרבי של סביליה. בתום העונה ירדה בטיס לליגה השנייה, אך גארסיה החליט להישאר במועדון בתקווה ולעזור לו לחזור לליגה הראשונה. באוגוסט  חזר לשחק בליגה הראשונה כאשר חתם ל-5 שנים באספניול כמחליפו של ראול טאמודו. ב-29 במאי 2015 חתם בא-ריאן הקטרית. ב-16 ביוני 2017 חזר לאספניול.

בצעירותו זכה גארסיה עם נבחרת הנוער של ספרד באליפות אירופה בכדורגל עד גיל 19 שנערכה בשנת . ב-31 במאי 2008 ערך את הופעת הבכורה שלו בנבחרת הבוגרת בניצחון 1-2 נגד . גארסיה נכלל בסגל הנבחרת לקראת יורו 2008 בו שיחק משחק אחד וזכה עם הנבחרת בטורניר. בנוסף, גארסיה משחק גם בנבחרת קטלוניה שהיא נבחרת שאינה חברה בפיפ"א.

## קישורים חיצוניים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני לבאנטה
קטגוריה:כדורגלני ריאל סרגוסה
קטגוריה:כדורגלני ריאל בטיס
קטגוריה:כדורגלני אספניול
קטגוריה:כדורגלני א-ריאן
קטגוריה:כדורגלני נבחרת ספרד
קטגוריה:ברצלונה: כדורגלנים
קטגוריה:כדורגלני יורו 2008
קטגוריה:ספרדים שנולדו ב-1983
מארק מיליגן

**מארק מיליגן** (נולד ב-4 באוגוסט 1985) הוא כדורגלן עבר אוסטרלי. למיליגן 80 הופעות במדי נבחרת אוסטרליה, עמה השתתף בארבעה מונדיאלים וזכה בגביע אסיה בכדורגל 2015.

## קריירת מועדונים
מיליגן התחיל את הקריירה שלו בקבוצת הכדורגל של מכון הספורטיבי של אוסטרליה. בגיל 17 התחיל לשחק כדורגל בקבוצת בוגרים כאשר שיחק בספיריט הצפונית ובלקטאוון סיטי. בשנת  עבר לסידני מליגת העל ההאוסטרלית. ביצועיו המרשימים בסידני, הקנו לו מקום בסגל נבחרת אוסטרליה. בשנת  יצא מיליגן לבחון אופציות באירופה וסיכם בסופו של דבר בסטנדרד לייז', אך הדבר נעשה ללא ידיעת אנשי ההנהלה במועדון ומיליגן חזר בסופו של דבר לסידני. בקיץ  יצא שוב לבחון אופציות באירופה הפעם הדבר נעשה כאשר סיים את חוזהו במועדון, אך בגלל שלשחקן לא הייתה זכאות לאזרחות אירופית הוא לא הצליח למצוא קבוצה.

ב-21 באוקטובר 2008 חתם בניוקאסל ג'טס לתקופה של כחודש וחצי. בינואר  חתם בשאנגחאי שנחווה הסינית. ב-19 במאי 2009 הבקיע את שער הבכורה שלו עבור שאנגחאי בתיקו 1-1 נגד אנטלרס קאשימה במסגרת ליגת האלופות האסיאתית. לקראת עונת  חתם בJEF יונייטד צ'יבה מהליגה היפנית השנייה. לאחר רעידת האדמה והצונמי בסנדאי החליט מיליגן לעזוב את יפן מחשש לחיי אשתו וילדיו. לאחר שהליגות ביפן הושבתו, הוא התאמן בסידני כדי לשמור על כושר.

ב-23 בינואר 2012 הושאל למלבורן ויקטורי עד לסיום העונה, והפך לשחקן הראשון שמשחק בסידני ומלבורן סיטי הידועות ביריבותם. בחודש במרץ  חזר לצ'יבה וביולי  שוחרר מהמועדון וחתם ל-3 שנים במלבורן. בעונת  ביסס את מעמדו בקבוצה כאשר כבש 8 שערים ואף זכה בתואר "שחקן העונה של המועדון". ב-17 בספטמבר 2013 מונה לקפטן המועדון.

בקיץ  חתם בבניאס מליגת העל של איחוד האמירויות הערביות.

ב-31 ביולי 2017 חזר למלבורן ויקטורי.

ב-28 בינואר 2018 חתם באל אהלי.

ב-18 באוגוסט 2018 מיליגן חזר לאירופה וחתם בהיברניאן מליגת העל הסקוטית.

ב-1 ביולי 2019, חתם בסאות'אנד יונייטד.

## קריירה בינלאומית
מיליגן השתתף עם נבחרת הנוער בגביע העולם בכדורגל לנוער בשנת . במאי  נכלל בסגל הנבחרת הבוגרת לקראת מונדיאל 2006 והיה הצעיר מבין שחקני הנבחרת. ב-7 ביוני 2006 ערך את הופעת הבכורה שלו בנבחרת במשחק ידידות נגד . בפברואר  היה שותף לעלייה של הנבחרת למשחקי אולימפיאדת בייג'ינג. ב-3 במרץ 2010 הבקיע את שער הבכורה שלו בנבחרת בניצחון 0-1 נגד . בינואר  זכה עם הנבחרת בגביע אסיה בכדורגל 2015.

## תארים
; סידני
*אליפות אוסטרליה: 

; מלבורן ויקטורי
*אליפות אוסטרליה: 

; נבחרת אוסטרליה
*גביע אסיה בכדורגל: 2015

; אישיים
*נבחרי העונה בליגת העל האוסטרלית: , , 
*המצטיין בגמר ליגת העל האוסטרלית: 
*נבחרי העשור בליגת העל האוסטרלית:  - 

## קישורים חיצוניים

קטגוריה:כדורגלנים אוסטרלים
קטגוריה:בלמי כדורגל אוסטרלים
קטגוריה:מגני כדורגל אוסטרלים
קטגוריה:קשרי כדורגל אוסטרלים
קטגוריה:כדורגלני סידני
קטגוריה:כדורגלני ניוקאסל ג'טס
קטגוריה:כדורגלני שאנגחאי שנחווה
קטגוריה:כדורגלני מלבורן ויקטורי
קטגוריה:כדורגלני בניאס
קטגוריה:כדורגלני מלבורן סיטי
קטגוריה:כדורגלני אל-אהלי ג'דה
קטגוריה:כדורגלני היברניאן
קטגוריה:כדורגלני סאות'אנד יונייטד
קטגוריה:כדורגלני נבחרת אוסטרליה
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:אוסטרלים שנולדו ב-1985
אנחל קוריאה

**אנחל מרטין קוריאה** (בספרדית: **Ángel Martín Correa**; נולד ב-9 במרץ 1995) הוא כדורגלן ארגנטינאי המשחק בעמדות החלוץ, הקיצוני והקשר ההתקפי בקבוצת טיגרס מליגת העל המקסיקנית ובנבחרת ארגנטינה.

## ביוגרפיה
קוריאה נולד ברוסאריו שבארגנטינה. בגיל 12 הצטרף לקבוצת הנוער של מועדון הכדורגל סן לורנסו. בעונת 2013 צורף לסגל הקבוצה הבוגרת. הוא ערך את הופעת הבכורה שלו בליגת העל הארגנטינאית במרץ של אותה שנה, כשנכנס כמחליף במשחק נגד ניואל'ס אולד בויס. הוא כבש את שער הבכורה שלו במאי, במשחק נגד בוקה ג'וניורס. הוא זכה עם סן לורנסו באיניסיאל (אליפות החלק הראשון של העונה) ב-2013 ובגביע ליברטדורס 2014.

במאי 2014 חתם קוריאה על חוזה לחמש שנים באתלטיקו מדריד מספרד. בדיקות רפואיות שעבר אבחנו אצלו מום בלב והוא עבר ניתוח להסדרתו.

הוא שב להתאמן לקראת עונת 2015/2016. באוגוסט 2015 ערך את הופעת הבכורה שלו בלה ליגה, במחזור הראשון מול לאס פאלמס. בספטמבר הבקיע את השער הראשון שלו במדי אתלטיקו במשחק מול חטאפה. סך הכל בעונתו הראשונה כבש 5 שערים ב-26 משחקי ליגה בהם שותף.

ב-9 ביולי 2025 עזב קוריאה את אתלטיקו אחרי 11 שנה וחתם בטיגרס מליגת העל המקסיקנית. הוא ערך את הופעת הבכורה שלו בטיגרס ב-20 ביולי, במחזור הליגה השני מול חוארז.

## קריירה בינלאומית
קוריאה היה חבר בסגל נבחרת ארגנטינה עד גיל 20 שזכתה באליפות אמריקה הדרומית 2015 שהתקיימה באורוגוואי. הוא כבש במהלך הטורניר 4 שערים, כולל שער ניצחון במשחק המכריע מול נבחרת אורוגוואי, שהביא להכתרת ארגנטינה כאלופה. במאי 2015 השתתף עם ארגנטינה בגביע העולם עד גיל 20, הוא הבקיע צמד במשחק הראשון מול פנמה שהסתיים בתיקו 2-2.

ב-4 בספטמבר 2015 ערך את הופעת הבכורה שלו בנבחרת ארגנטינה הבוגרת, הוא נכנס בדקה ה-80 וכבש לאחר שלוש דקות את שער הבכורה שלו בניצחון 0–7 על נבחרת בוליביה.

קוריאה היה חבר בסגל נבחרת ארגנטינה לאולימפיאדת ריו דה ז'ניירו (2016), במהלך הטורניר כבש שער אחד בשלושה משחקי שלב המוקדמות בו הודחה הקבוצה.

נכלל בסגל נבחרת ארגנטינה לטורניר מונדיאל 2022 לאחר פציעתו של ניקולאס גונסאלס וזכה עמה בטורניר.

## חיים אישיים
קוראה נולד בשכונת עוני ברוסאריו וגדל באזור עם שיעור פשיעה מהגבוהים בארגנטינה.

אביו נפטר בהיותו בן 10, והוא גם איבד שניים מאחיו, כאשר אחד מהם התאבד עקב התנכלות על רקע נטייתו המינית.

## תארים
#### סן לורנסו
* ליגת העל הארגנטינאית: 2013
* גביע ליברטדורס: 2014

#### אתלטיקו מדריד
* אליפות ספרד: 2020/2021
* הליגה האירופית: 2017/2018
* הסופר קאפ האירופי: 2018
**ארגנטינה**
* קופה אמריקה: 2021
* גביע העולם: 2022

## קישורים חיצוניים

* אנחל קוריאה באתר אתלטיקו מדריד

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני סן לורנסו
קטגוריה:כדורגלני אתלטיקו מדריד
קטגוריה:כדורגלני טיגרס
קטגוריה:כדורגלני נבחרת ארגנטינה
קטגוריה:ספורטאים ארגנטינאים בספרד
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלנים ארגנטינאים באולימפיאדת ריו דה ז'ניירו (2016)
קטגוריה:ארגנטינאים שנולדו ב-1995
וילם איינטהובן

**וילם איינטהובן** (בהולנדית: **Willem Einthoven**; 21 במאי 1860 בסמרנג, ג'אווה, אינדונזיה, האימפריה ההולנדית – 29 בספטמבר 1927 בליידן, הולנד) היה רופא ופיזיולוג הולנדי. עיקר פרסומו בא מהמצאת האלקטרוקרדיוגרם המודרני ב-1903, שבעקבותה זכה בפרס נובל לפיזיולוגיה או לרפואה ב-1924.

## ביוגרפיה
איינטהובן נולד ב-21 במאי 1860 בסמראנג שבאי ג'אווה שבאיי הודו המזרחיים ההולנדיים (היום אינדונזיה). בילדותו נפטר אביו, שהיה רופא, וממשפחה נוצרית-הולנדית ויהודית. אימו הייתה ממשפחה נוצרית ממוצא הולנדי ושווייצרי. ב-1870 עברה אימו יחד איתו ועם אחיו לאוטרכט.

ב-1885 קיבל איינטהובן תואר רופא מאוניברסיטת אוטרכט. ב-1886 התמנה לפרופסור באוניברסיטת ליידן.

ב-1902 התקבל כחבר לאקדמיה המלכותית ההולנדית למדע ואומנויות .

## עבודתו

לפני איינטהובן, ידעו שהלב פועם ומייצר זרם חשמלי, אבל הכלים באותה תקופה לא היו יכולים למדוד במדויק את התופעה אלא בעזרת מיקום אלקטרודות הישר מעל הלב. החל מ-1901, איינטהובן הכין סדרה של אבות טיפוס לגלוונומטר חוטי, אשר השתמשו בחוט להט דק שנע בין שני אלקטרומגנטים חזקים. כאשר זרם עבר דרך החוט, השדה האלקטרומגנטי גרם לחוט לנוע. לאחר מכן האירו את החוט והוא הטיל צל על קו נע של נייר מיוחד, שהשאיר קו מתמשך על הנייר, שהראה את תנודות החוט. האבטיפוס הראשון שקל 270 קילוגרם, ונזקק לצינון קבוע בעזרת מים למניעת התחממות יתר של האלקטרומגנטים וכדי להפעילו נדרשו 5 אנשים. מכונה זו הגבירה את הרגישות הרגילה של הגלוונומטר והייתה יכולה למדוד את קצב הלב בקלות למרות הבידוד הנגרם מהבשר והעצמות.

על אף שפיתוחים טכנולוגיים מאוחרים שיפרו מאוד את מכשירי האלקטרוקרדיוגרם ואת טכניקות מדידת קצב הלב, הטרמינולוגיה המשמשת לתיאור תוצאות של אלקטרוקרדיוגרם נשארה מתקופתו של איינטהובן, ואת רובה קבע הוא בעצמו. לאחר פיתוח הגלוונומטר החוטי, פנה איינטהובן לחקר מחלות קרדיווסקולריות, ואת השפעתן על קצב הפעימות של הלב. ב-1924 קיבל פרס נובל לפיזיולוגיה או לרפואה על המצאת מערכת האלקטרוקרדיוגרם הראשונה שנעשה בה שימוש רפואי.

## ראו גם
*אלקטרוקרדיוגרם

## קישורים חיצוניים

* 
* 

קטגוריה:זוכי פרס נובל לפיזיולוגיה או לרפואה
קטגוריה:רופאים הולנדים
קטגוריה:ממציאים הולנדים
קטגוריה:זוכי פרס נובל הולנדים
קטגוריה:בוגרי אוניברסיטת אוטרכט
קטגוריה:סגל אוניברסיטת ליידן
קטגוריה:ילידי 1860
קטגוריה:הולנדים שנפטרו ב-1927
משחולת

**משחולת** היא כלי המשמש לניקיון של צינורות. המשחולת מורכבת מחבל דק המחובר למשקולת צרה בקצה אחד ולולאה בקצה השני.

## משחולת לנשק
משחולת לנשק מעבירים דרך קנה של כלי נשק. בעזרתה מנקים את הקנה מחלקיקי אבק וחול העלולים ליצור מעצורים או סטייה בדיוק. כאשר מתעורר הצורך לנקות את הקנה של כלי הנשק, מחדירים בד (לרוב "פלנלית") או ספוג בקצה הלולאה, משחילים את המשקולת אל תוך קדח הקנה ומושכים עד שהמשחולת כולה יוצאת מן הקצה השני של הקנה. על פי רוב חוזרים על הפעולה הזו מספר פעמים.

כאשר משתמשים במשחולת לניקיון נשקים בקליבר 5.56 מ"מ, נהוג להשתמש ב 1.5 "אצבעות" כדי להימנע מסתימה של הקנה. אמנם ישנו כלי נוסף המשמש לניקיון קנים של רובים - החוטר, אך המשחולת היא כלי הניקיון המועדף על חיילי צה"ל. למרות שחבל המשחולת עלול להיקרע, ניתן לקפל אותה והיא קלת משקל.

## משחולת לכלי נשיפה

## ראו גם
*חוטר (נשק)

## קישורים חיצוניים
* [הטיפול בנשק קבל בשימוש שוטף באתר [משטרת ישראל]]

קטגוריה:כלי ניקוי
חריסטוב

**חריסטוב** (**Христов**) הוא שם משפחה.

קטגוריה:שמות משפחה
קטגוריה:שמות משפחה בולגריים
קטגוריה:שמות משפחה פטרונימיים
יבגני סטנובסקי

**יבגני יאנוביץ' סטנובסקי** (ברוסית: **Евгений Янович Сатановский**) הוא אקדמאי ואיש מחקר יהודי-רוסי, מזרחן וכלכלן העומד בראש מכון המזרח התיכון (לשעבר, המכון ללימוד ישראל והמזרח התיכון), מכון מחקר עצמאי בפדרציה הרוסית לענייני ישראל והמזרח התיכון. בעבר כיהן כנשיא הקונגרס היהודי-רוסי בשנים 2001–2004. נחשב לאחד המומחים המובילים ברוסיה לענייני ישראל והמזרח התיכון.

## ביוגרפיה
סטנובסקי נולד במוסקבה ב-15 ביוני 1959. הוא השלים את השכלתו במכון המוסקבאי למתכות בשנת 1980 ולאחר מכן עבד כמהנדס המכון הממלכתי לפרויקטים עבור מפעלי מתכת. בסוף שנות ה-80 היה לנשיא קבוצת "אריאל", חברה עסקית שאך זה הוקמה.

בשנת 1993 היה לנשיא המכון ללימוד ישראל (כיום, המכון למזרח התיכון).

בשנת 1999 למד במכון למזרחנות של האקדמיה הרוסית למדעים והשלים בה תואר שני לכלכלה בתחום הפיתוח הכלכלי של החברה הישראלית בשנות ה-90. הוא מרצה לגאופוליטיקה וכלכלת המזרח התיכון בפקולטה ליודאיקה של מכון מדינות אסיה ואפריקה באוניברסיטת מוסקבה והיה גם מרצה בבית הספר הגבוה לסיוע הומניטרי של המכון המוסקבאי ליחסים בינלאומיים.

בעת שכיהן כנשיא הקונגרס היהודי-רוסי תמך בפומבי במפלגות הליברליות ברוסיה, אך בהמשך הפך תומך מוצהר של הנשיא ולדימיר פוטין. באפריל 2023 אף תקף בחריפות הצעה של שגריר ישראל ברוסיה, אלכסנדר בן צבי, לתווך בין רוסיה לאוקראינה.

הוא חבר המועצה הנשיאותית לידידות עם מדינות ערב ונחשב למומחה בעל שם בתחום המזרח התיכון.

## חיים האישיים
הוא נשוי למריה, ויש להם שני ילדים ונכד.

## לקריאה נוספת
***כלכלת ישראל שנות ה-90**, המכון ללימוד ישראל והמזה"ת, 1999.
***ישראל בפוליטיקה העולמית המודרנית: אויבים אסטרטגיים אפשריים ושותפים אסטרטגיים**, המכון ללימוד ישראל והמזה"ת, 2001.
***רוסיה והמזרח התיכון. קלחת ומצוקות**, הוצאת אקסמו, 2012.
***לו הייתי צאר רוסי. עצות לנשיא**, הוצאת אקסמו, 2012.
***חיי בין יהודים. רשימותיו של איש מחתרת לשעבר**, הוצאת אקסמו 2013.
***לו הלכת... הערות על הרעיון הלאומי**, הוצאת אקסמו, 2014.

## קישורים חיצוניים

* מכון המזרח התיכון, האתר הרשמי
* רוסיה בפוליטיקה העולמית // מחמאות לא חשובות, מאמר פרי עטו 
## הערות שוליים

קטגוריה:מזרחנים יהודים רוסים
קטגוריה:כלכלנים יהודים רוסים
קטגוריה:סגל אוניברסיטאות ברוסיה
קטגוריה:סופרים יהודים רוסים
קטגוריה:מהנדסים יהודים רוסים
קטגוריה:רוסים שנולדו ב-1959
Outfest

**Outfest** הוא פסטיבל קולנוע לסרטים להט"ביים שמתקיים בלוס אנג'לס, קליפורניה. הפסטיבל נוסד בשנת 1982 בשם "פסטיבל מידע וכנס הומו-לסבי" (*Gay and Lesbian Media Festival and Conference*); בשנת 1994 שונה שמו ל-*Outfest*. *Outfest* הוא הארגון המוביל בעל המשימה המוצהרת של קידום שוויון על ידי יצירה, שיתוף והצגת תכנים להט"בים על המסך.

## תוכניות
* Outfest Los Angeles LGBT Film Festival  – אחד-עשר ימים של סרטים, ועידות ומסיבות.
* Outfest Fusion LGBT People of Color Film Festival – דגש על הרבגונויות של הקהילה הגאה.
* Outfest UCLA LegacyProject  – התוכנית היחידה בעולם המוקדשת לשימור סרטי להט"ב לטובת הדורות הבאים.
* Outfest Forward – טיפוח הדור הבא של אמנים ויוצרי קולנוע באמצעות חינוך וחניכה.

## יוזמות
;צעירים
פסטיבל Outfest תומך בצעירים באמצעות חינוך, הדרכה וגישה לתכנים להט"ביים משמעותיים.
* חברות חינם לצעירים עד גיל 21.
* שיתוף פעולה בין היוצרים הצעירים של Outfest לבין חברת ההפקות LifeWorks.
* מועצת "מנהיגים מתעוררים".

;בוגרים
תוכנית הבוגרים של Outfest מחויבת לתמיכה ולהמשך הצמיחה של יוצרי הסרטים של הפסטיבל.

## פרסים
מדי שנה, פסטיבל Outfest מעניק פרסי Outie ב-16 קטגוריות שונות. הפרסים מוענקים מטעם חבר שופטים, קהל הצופים בפסטיבל, וכן ועדות מיוחדות מטעם הפסטיבל.

חבר השופטים מעניק פרסים בקטגוריות הבאות:
* סרט עלילתי אמריקאי באורך מלא הטוב ביותר
* התסריט הטוב ביותר
* השחקן הטוב ביותר בסרט עלילתי
* השחקנית הטובה ביותר בסרט עלילתי
* סרט בינלאומי באורך מלא הטוב ביותר
* סרט תיעודי באורך מלא הטוב ביותר

קהל הצופים בפסטיבל מעניק פרסים בקטגוריות הבאות:
* סרט עלילתי ראשון באורך מלא הטוב ביותר
* סרט עלילתי באורך מלא הטוב ביותר
* סרט לסבי עלילתי באורך מלא הטוב ביותר
* סרט תיעודי באורך מלא הטוב ביותר
* סרט עלילתי קצר הטוב ביותר
* סרט תיעודי קצר הטוב ביותר
* הפסקול הטוב ביותר   

ועדות הפסטיבל מעניקות פרסים בקטגוריות הבאות:
* פריצת דרך יוצאת דופן של אמן
* הישג אמנותי יוצא דופן
* פרס Freedom

## סרטים ישראליים
רשימה חלקית של סרטים ישראליים אשר הוקרנו בפסטיבל *Outfest*:
* 2003 - מלחמה אחרת (עלילתי, סרט קצר, סרט סטודנטים)
* 2004 - את שאהבה נפשי (תיעודי, אורך מלא)
* 2005 - ילדים טובים (עלילתי, אורך מלא, עצמאי)
* 2008 - ירושלים גאה להציג (תיעודי, אורך מלא)
* 2009 - הזמן הוורוד (תיעודי, אורך מלא)
* 2011 - ג'ו + בל (עלילתי, אורך מלא, עצמאי)

## קישורים חיצוניים

* 

## הערות שוליים

קטגוריה:להט"ב בקליפורניה
קטגוריה:פסטיבלי קולנוע להט"בים
קטגוריה:ארצות הברית: פסטיבלי קולנוע
קטגוריה:דרום קליפורניה: קולנוע
סרפהאוס

שמאל|ממוזער|סרפהאוס
שמאל|ממוזער|סרפהאוס בקיץ
שמאל|ממוזער|סרפהאוס בחורף
**סרפהאוס** (בגרמנית: **Serfaus**) היא עיירה במחוז לאנדק במדינת טירול, אוסטריה. היא ידועה כחלק מאזור הסקי סרפהאוס-פיס-לאדיס שהוקם לאחר שסרפהאוס התאחדה עם שתי עיירות פיס ולאדיס ב-1999. סרפהאוס גם ידועה בזכות הרכבת התחתית הקצרה שלה, שיש בה 4 תחנות ואורך הקו שלה הוא 1280 מטר (קו הרכבת התחתית השני הכי קצר בעולם). הרכבת מאפשרת שתישמר האטרקטיביות של העיירה למרות האיסור לנסוע במכוניות בתוך העיירה.

## גאוגרפיה
סרפהאוס היא עיירה קטנה שממוקמת 500 מטר מעל עמק האין בו זורם נהר האין מעל העיירה נמצא רכס הרים והגבוהים שבהם הם ההר פורגלר (בגובה 3004 מטר מעל פני הים) וההר Schönjoch (2491 מטר מעל פני הים). ומהצד השני נפרס רכס הרים באורך 20 קילומטר שהפסגה הגבוהה ביותר שלו היא פסגת פרוסלקופ בגובה 3148.

## היסטוריה
העדות הקדומה ביותר לתרבות באזור סרפהאוס היא מתקופת הברונזה לפני 3200 שנה הממצאים מראים שהקרקע שימשה כשטח מרעה או כאזור ציד. היסטוריונים תיארו את המקום כרייטיה ואת תושבי המקום כרייטים, כיבוש המקום על ידי הרומאים קטע את התרבות הזאת ובני המקום עברו לתרבות הרומאית ולשפת הרומאנש.
הכפר היה הכפר הראשון שהוכר בזמן המאה ה-11.
ציון דרך חשוב נוסף בהיסטוריה של סרפהאוס הוא בנייתה של כנסיית סנט גאורג, אחת מהכנסיות העתיקות ביותר באזור.

במהלך המאה ה-19 החלה התיירות לפרוח ולאחר מלחמת העולם השנייה התיירות הפכה לענף הכלכלי החשוב ביותר בסרפהאוס.

בשנת 1942 פרצה שרפה בכפר ו-16 משפחות (69 איש) נותרו ללא מחסה, הנזק הוערך ב-650,000 והכפר נבנה מחדש לאחר מלחמת העולם השנייה בניגוד לפריסת הבתים הקודמת בפריסה החדשה השאירו מקום לבניינים חדשים יותר.

התנועה המוגברת של רכבי תיירים בכפר הפריעה לתושבים ולכן בשנת 1970 נאסרה תנועת כלי רכב בסרפהאוס בעונת החורף.
כדי לספק לתיירים אפשרות הגעה אל אתרי הסקי הוקם שירות אוטובוסים בסרפהאוס ובשנת 1985 נחנכה הרכבת התחתית של סרפהאוס השימוש בה הוא ללא תשלום יש לה 4 תחנות פארקפלז קירצ'ה ראיקה וסייבהן והיא יכולה להסיע כ-1500 איש בשעה.

## תיירות
אחת מהעדויות הקדומות בקשר לתיירות היא שבשנת 1812 נגבה מתושבים שמלינים זרים מס מיוחד זה מראה שהתיירות הייתה קיימת כבר אז למרות שהייתה רק בצורתה הבסיסית ביותר.

זמן קצר לאחר 1900 התחילו גולשים לגלות את הפוטנציאל שבמקום ובשנת 1912 החלו לתכנן בניית בקתת סקי על אחד מכרי הדשא האלפיניים הגבוהים המקיפים את ההר. בשנת 1931–1932 הגיעו מספר התיירים לשיא של אותה תקופה 30,000, שלושת בתי המרזח לא יכלו לקבל עוד תיירים ולכן החקלאים החלו גם להשכיר חדרים לתיירים. בשנת 1940 הותקן כבל לרכבל ובשנת 1951 הוקם על הכבל הרכבל הראשון בסרפהאוס.

בסרפהאוס עלייה מתמדת של תיירות באזור הסקי יש 212 קילומטר של מסלולי סקי ו- 110 ק"מ של מסלולי קרוס קאנטרי. סרפהאוס-פיס-לאדיס הוא אחד מאתרי הסקי והנופש הפופולריים בטירול, גם בחורף וגם בקיץ.

## פוליטיקה
סרפהאוס הייתה חלק ממחוז ראיד, ולאחר שמחוז ראיד התפרק הצטרפה סרפהאוס למחוז לאנדק.

### בחירות למועצה המקומית 2010

בבחירות שנעשו ב-2010 זכתה המפלגה רשימת האזרחים הכללית של סרפהאוס, בכל המנדטים (13) וראש העירייה הנבחר הוא פול גרייטר.

## קישורים חיצוניים

* 
* אתר העירייה
* אתר התיירות
* מידע על העיירה
* 

קטגוריה:טירול: יישובים
קטגוריה:אתרי סקי באוסטריה
עיצור שיני, חוכך, מסודק

**[[עיצור]] [[עיצורים שיניים|שיני]] [[עיצורים חוככים|חוכך]] [[עיצורים מסודקים|מסודק]]** הוא צליל עיצורי קיים במעט שפות מדוברות. סימן ה־IPA לעיצור הוא /θʼ/.  עיצור זה היה קיים בפרוטו-שמית והיה אחד הצלילים של האות צד"י. ניתן היה לשמוע אותו בפרוטו-שמית במילים **צְ**בִי, **צ**וֹר, **צִ**פּוֹרֶן, **צֵ**ל, **צָ**לַע, **צָ**מֵא, ע**צ**ום, ו**צָ**הֳרַיִם. בלשנים מאמנים שזהו צלילה הישן של האות הערבית **[[ظ]]** בתקופה עתיקה ביותר, זמן רב לפני הערבית הקלאסית (ערבית של הקוראן).

## ראו גם

קטגוריה:עיצורים